ddrg/super_eurlex huggingface dataset:
I PIELIKUMS

ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I

Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

БЪЛГАРИЯ

Mr Ivan ALEKSIEV

Member of a Local Executive holding an electoral mandate: Pomorie Municipality

Mr Nedzhmi ALI

Member of a Local Executive holding an electoral mandate: Dzhebel Municipality

Ms Malina EDREVA AUDOIN

Member of a Local Assembly holding an electoral mandate: Sofia Municipal Council

Mr Emil IVANOV

Member of a Local Executive holding an electoral mandate: Svoge Municipality

Mr Pavel GUDZHEROV

Member of a Local Executive holding an electoral mandate: Rakovski Municipality

Mr Rumen GUNINSKI

Member of a Local Executive holding an electoral mandate: Pravets Municipality

Mr Vladimir MOSKOV

Member of a Local Executive holding an electoral mandate: Gotse Delchev Municipality

Mr Stefan RADEV

Member of a Local Executive holding an electoral mandate: Sliven Municipality

Mr Radoslav REVANSKI

Member of a Local Executive holding an electoral mandate: Belitsa Municipality

Mr Zhivko TODOROV

Member of a Local Executive holding an electoral mandate: Stara Zagora Municipality

Mr Zlatko ZHIVKOV

Member of a Local Executive holding an electoral mandate: Montana Municipality

DEUTSCHLAND

Mr Malte KRÜCKELS

Representative of a regional body with political accountability to an elected Assembly: Landtag Thüringen

Mr Thomas Gottfried SCHMIDT

Member of a Regional Assembly: Landtag Sachsen

Mr Jobst-Hinrich UBBELOHDE

Representative of a regional body with political accountability to an elected Assembly: Landtag Brandenburg
(16)

AVK norāda, ka iekšzemes pārvadājumu īpatsvars ir niecīgs salīdzinājumā ar starptautiskajiem pārvadājumiem (no 2,67 % līdz 3,99 % no pārvadātajām precēm un no 1,66 % līdz 2,62 % no veiktajiem darbiem laikā no 2014. līdz 2018. gadam). Tā kā klienti nenošķir iekšzemes un starptautiskos dzelzceļa kravu pārvadājumus, AVK nesaskata vajadzību nodalīt abus tirgus.
(4)

Uz Regulas (ES) Nr. 528/2012 55. panta 3. punkta pamata Austrija 2019. gada 26. jūnijā Komisijai iesniedza pieteikumu, kurā lūgta atkāpe no minētās regulas 19. panta 1. punkta a) apakšpunkta, proti, lūgts atļaut kultūras mantojuma aizsardzībai izmantot biocīdus, kas sastāv no slāpekļa, kurš iegūts in situ no apkārtējā gaisa (“pieteikums”). Austrija 2019. gada 3. septembra vēstulē tālāk informēja par slāpekļa, kas iegūts in situ, lietošanu muzejos un par attiecīgu alternatīvu neesību.
7)

Protokola par Īriju/Ziemeļīriju 2. pielikumā iekļauj šādas piezīmes: a) sadaļā “4. Vispārīgi ar tirdzniecību saistīti aspekti” aiz ieraksta “Eiropas Parlamenta un Padomes Regula (ES) Nr. 978/2012 (2012. gada 25. oktobris) par vispārējo tarifa preferenču sistēmas piemērošanu un ar ko atceļ Padomes Regulu (EK) Nr. 732/2008”: “Neskarot to, ka tarifa preferences kritērijiem atbilstošām valstīm saskaņā ar Savienības vispārējo tarifa preferenču sistēmu ir piemērojamas Apvienotajā Karalistē attiecībā uz Ziemeļīriju: — Regulas (ES) Nr. 978/2012 9. panta 1. punkta c) apakšpunkta ii) punktā un VI nodaļā [Aizsardzības un uzraudzības noteikumi] minētās atsauces uz “dalībvalstīm” neietver atsauci uz Apvienoto Karalisti attiecībā uz Ziemeļīriju, — Regulas (ES) Nr. 978/2012 2. panta k. punktā un VI nodaļā [Aizsardzības un uzraudzības noteikumi] minētās atsauces uz “Savienības tirgu” neietver atsauci uz Apvienotās Karalistes tirgu attiecībā uz Ziemeļīriju, un — Regulā (ES) Nr. 978/2012 minētās atsauces uz “Savienības ražotājiem” un “Savienības ražošanas nozari” neietver Apvienotās Karalistes ražotājus vai nozari attiecībā uz Ziemeļīriju.”; b) sadaļā “5. Tirdzniecības aizsardzības instrumenti” aiz virsraksta: “Neskarot to, ka Savienības tirdzniecības aizsardzības pasākumi ir piemērojami Apvienotajā Karalistē attiecībā uz Ziemeļīriju, Regulā (ES) 2016/1036, Regulā (ES) 2016/1037, Regulā (ES) 2015/478 un Regulā (ES) 2015/755 minētās atsauces uz “dalībvalstīm” vai “Savienību” neietver atsauci uz Apvienoto Karalisti attiecībā uz Ziemeļīriju. Turklāt importētāji, kas samaksājuši Savienības antidempinga vai kompensācijas maksājumus par preču importu, kuras tika muitotas Ziemeļīrijā, var pieprasīt šādu maksājumu atmaksāšanu tikai saskaņā ar attiecīgi Regulas (ES) 2016/1036 11. panta 8. punktu vai Regulas (ES) 2016/1037 21. pantu.”; c) sadaļā “6. Noteikumi par divpusējiem aizsardzības pasākumiem” aiz virsraksta: “Neskarot to, ka Savienības divpusējie aizsardzības pasākumi ir piemērojami Apvienotajā Karalistē attiecībā uz Ziemeļīriju, tālāk uzskaitītajās regulās minētās atsauces uz “dalībvalstīm” vai “Savienību” neietver atsauci uz Apvienoto Karalisti attiecībā uz Ziemeļīriju.”;
(62)

Šajā sakarā Vācija ir iesniegusi rādītājus, kuri liecina, ka, neraugoties uz esošajiem tiesību aktiem, ir noticis cietā kurināmā katlu imports no citām dalībvalstīm. Iesniegtie dati ir iegūti no cietā kurināmā katlu uzstādīšanas, kurus subsidē saskaņā ar Vācijas valdības atjaunojamo energoresursu atbalsta shēmu. Dati par laikposmu no 2014. līdz 2018. gadam liecina, ka no 26 % līdz 28 % subsidēto katlu daudzuma konsekventi veidoja Vācijas ražotāju biomasas cietā kurināmā katli, turpretī citu Savienības ražotāju – no 70 % līdz 72 %.
(3)

Covid-19 pandēmija un tās izraisītās milzīgās problēmas ir katastrofa Regulas (EK) Nr. 1186/2009 XVII nodaļas C iedaļas un Direktīvas 2009/132/EK VIII sadaļas 4. nodaļas nozīmē. Tādēļ ir lietderīgi piešķirt atbrīvojumu no ievedmuitas nodokļiem, kas iekasējami par tādām precēm, kuras importē Regulas (EK) Nr. 1186/2009 74. pantā aprakstītajām vajadzībām, un atbrīvojumu no pievienotās vērtības nodokļa (PVN), kas iekasējams par tādām precēm, ko importē Direktīvas 2009/132/EK 51. pantā aprakstītajām vajadzībām.
(282)

Attiecībā uz rezervējamo jaudas apjomu Komisija piekrīt piezīmēm, kas saņemtas no dažām ieinteresētajām personām un Apvienotās Karalistes, norādot uz balansu starp nepieciešamību nodrošināt PR ceļu uz tirgu, izmantojot T-1 izsoles, no vienas puses, un nepieciešamību izvairīties no pārmērīgi lieliem iepirkumiem vai pārāk lielām, konkurenci neveicinošām izsolēm, no otras puses. Ņemot vērā lielo un arvien pieaugošo PR pakalpojumu sniedzēju līdzdalību T-4 izsolēs (sk. 1. tabulu), pēdējais minētais risks ir kļuvis nozīmīgāks. Patiešām, ja laikposmā starp T-4 un T-1 izsoli samazinās jaudas nepieciešamība, mērķis tiks samazināts uz leju, lai izvairītos no šāda riska. Šī elastība ir nepieciešama arī tāpēc, lai nodrošinātu atbilstību Pamatnostādņu par valsts atbalstu vides aizsardzībai un enerģētikai 231. un 232. punkta c) apakšpunktā noteiktajam. Tāpēc Komisija secina, ka pašreizējā rezervēšanas metodika, kas izklāstīta 62. apsvērumā, ir piemērota.
(7)

Attiecībā uz Grieķijas Republikas centrālās valdības emitētu tirgojamu parāda vērtspapīru atbilstību PĀAIP vajadzībām ECB Padome novērtēja: a) vajadzību mazināt spiedienu, ko rada COVID-19 uzliesmojums, kas nopietni ietekmējis Grieķijas finanšu tirgus; b) saistības, ko Grieķijas Republika uzņēmusies saistībā ar pastiprināto uzraudzību, kā arī to izpildes kontroli, ko veic Savienības iestādes; c) to, ka vidēja termiņa parāda pasākumi Grieķijas Republikai, ko īsteno ar Eiropas Stabilizācijas mehānisma starpniecību, ir atkarīgi no šo saistību turpmākas izpildes; d) ECB tiešu piekļuvi informācijai par Grieķijas Republikas ekonomikas un finanšu stāvokli, kas izriet no ECB iesaistes pastiprinātās uzraudzības sistēmā; un e) to, ka Grieķijas Republika bija atguvusi piekļuvi tirgum. Pamatojoties uz šo novērtējumu, ECB Padome nolēma, ka Grieķijas Republikas centrālās valdības emitēti tirgojami parāda vērtspapīri būs atbilstīgi iegādēm PĀAIP ietvaros.
(4)

Komisija 2019. gada 27. februārī publicēja 2019. gada ziņojumu par Grieķiju (4). Komisija secināja, ka, neraugoties uz to, ka Grieķija ir veiksmīgi atguvusi līdzsvarotu budžetu un būtiski samazinājusi tekošā konta deficītu, tā saskaras ar krīzes sekām – pārmērīgu makroekonomikas nelīdzsvarotību (5). Tā ir saistīta ar lielo valsts parādu, negatīvo neto starptautisko ieguldījumu pozīciju, ieņēmumus nenesošu aizdevumu lielo apmēru banku bilancēs un joprojām augsto bezdarba līmeni. Tādi paši konstatējumi izdarīti arī brīdināšanas mehānisma ziņojumā, kuru Komisija pieņēma 2019. gada 17. decembrī, pamatojoties uz Eiropas Parlamenta un Padomes Regulu (ES) Nr. 1176/2011 (6), un kurā Grieķija bija minēta to dalībvalstu vidū, par kurām 2020. gadā tiks izstrādāts padziļināts pārskats. Proti, ziņojumā norādīts, ka valsts parāds Grieķijā 2018. gada beigās bija 181,2 % no iekšzemes kopprodukta, kas ir augstākais līmenis Savienībā. 2018. gada neto starptautisko ieguldījumu pozīcija –143,3 % apmērā no iekšzemes kopprodukta joprojām ir ļoti augsta, lai gan tā ietver lielu ārējo valsts parādu ar ļoti izdevīgiem nosacījumiem. Turklāt, neraugoties uz tekošā konta deficīta ievērojamo samazināšanos, samazinājums joprojām nav pietiekams, lai pietiekami strauji nodrošinātu ļoti lielās neto starptautisko ieguldījumu pozīcijas samazinājumu līdz piesardzīgam līmenim. Kaut arī bezdarba līmenis ir turpinājis samazināties no tā augstākā rādītāja 2013. gadā (27,8 %), tas 2019. gada oktobrī joprojām saglabājās 16,6 % apmērā. Ilgstošais bezdarbs (12,1 % 2019. gada trešajā ceturksnī) un jauniešu bezdarbs (35,6 % 2019. gada oktobrī) joprojām ir ļoti augsts, lai gan tie arī ir ievērojami samazinājušies salīdzinājumā ar augstākajiem rādītājiem krīzes laikā (ilgstošais bezdarbs augstāko līmeni, proti, 19,9 %, sasniedza 2014. gada otrajā ceturksnī, savukārt jauniešu bezdarbam tas bija 60,2 % 2013. gada februārī).
(1)

Palielinājies no apgrozības izņemto euro banknošu reprodukciju skaits, ko sabiedrība varētu noturēt par īstām euro banknotēm, neraugoties uz to, ka uz dažām no šīm reprodukcijām ir nelielas vai grūti atrodamas norādes, ka tās ir “kopijas”, “nav likumīgs maksāšanas līdzeklis” vai ka tās būtu izmantojamas “tikai filmēšanai vai kā rekvizīti”, jo tām ir euro banknošu optisks izskats un tās imitē konkrētus banknošu pretviltošanas elementus. Šīs reprodukcijas galvenokārt piedāvā un iegādājas tiešsaistes tirdzniecības vietās vai interneta vietnēs. Saskaņā ar Lēmumu ECB/2013/10 (1) reprodukcijas, ko sabiedrība varētu noturēt par īstām banknotēm, ir nelikumīgas. Tādēļ ir svarīgi ieviest pasākumus, lai samazinātu un vēlāk apturētu to turpmāku izplatīšanu. Skaidrāks nelikumīgu darbību aizliegums tāpat palielina juridisko noteiktību. Tajā pašā laikā ir svarīgi, ka pastāv iespēja paredzēt atbrīvojumus darbībām attiecībā uz noteiktām reprodukcijām, ja Eurosistēma uzskata, ka sabiedrība nevar tās noturēt par īstām euro banknotēm.
(13)

CEN un Cenelec pārskatīja saskaņoto standartu EN 50178:1997. Tā rezultātā tika pieņemts standarts EN 62477-1:2012 un tā grozījums EN 62477-1:2012/A11:2014. Ar Komisijas paziņojumu (2016/C 249/03) (5) atsauces uz standartu EN 62477-1:2012 un tā grozījumu EN 62477-1:2012/A11:2014 tika publicētas Eiropas Savienības Oficiālā Vēstneša C sērijā un atsauce uz standartu EN 50178:1997 tika iekļauta aizstāto standartu slejā, bet nenorādot atbilstības prezumpcijas izbeigšanās pārejas datumu. Minētajā paziņojumā atsauce uz standartu EN 50178:1997 arī bija publicēto standartu slejā. Paziņojumā (2018/C 326/02) ir publicētas atsauces gan uz standartu EN 62477-1:2012 un tā grozījumu EN 62477-1:2012/A11:2014, gan uz standartu EN 50178:1997, nenorādot, ka standarts EN 50178:1997 ir aizstāts. Ņemot vērā nenoteiktību attiecībā uz atsauces uz standartu EN 50178:1997 svītrošanu no Eiropas Savienības Oficiālā Vēstneša C sērijas, atsauce uz standartu EN 50178:1997 ir jāiekļauj Īstenošanas lēmuma (ES) 2019/1956 II pielikumā, kurā uzskaitītas atsauces uz saskaņotajiem standartiem, kas izstrādāti Direktīvas 2014/35/ES atbalstam un ir svītroti no C sērijas.
(1)

2019. gada 19. decembrī ražotāji Toyota Motor Europe, Opel Automobile GmbH–PSA, FCA Italy S.p.A., Automobiles Citroën, Automobiles Peugeot, PSA Automobiles SA, Audi AG, Ford-Werke GmbH, Jaguar Land Rover Ltd., Hyundai Motor Europe Technical Center GmbH, Škoda Auto a.s., BMW AG, Renault SA, Honda Motor Europe Ltd, Volkswagen AG un Volkswagen AG Nutzfahrzeuge atbilstoši Regulas (ES) 2019/631 11. pantam iesniedza kopīgu pieteikumu (“pieteikums”), lai gaismas diožu efektīvu ārējo apgaismojumu (“efektīva LED ārējā gaismas ierīce”) apstiprinātu par inovatīvu tehnoloģiju CO2 emisiju samazināšanai no vieglajiem komerciālajiem transportlīdzekļiem ar iekšdedzes motoru, kas spēj darboties ar benzīnu, dīzeļdegvielu un konkrētām alternatīvām degvielām.
(3)

Tāpēc Direktīva 2003/87/EK būtu jāgroza, lai no ES ETS izslēgtu lidojumus no lidlaukiem, kas atrodas Šveicē, uz lidlaukiem EEZ. Lai saglabātu stabilitāti attiecībā uz aptvertajiem operatoriem, šādai izslēgšanai nebūtu jāietekmē noteikumi, kas no ES ETS izslēdz konkrētas aviācijas darbības, pamatojoties uz noteiktām robežvērtībām, proti, lidojumu skaitu vai emisijām uz vienu operatoru.
(5)

Kad īstenošanas lēmums, kas dalībvalstīm 2019. gada 29. novembrī izziņots ar dokumenta numuru C(2019) 8570, bija jau pieņemts, izrādījās, ka ar minēto īstenošanas lēmumu pieņemtais saraksts atšķiras no saraksta, kas Biotopu komitejai ticis iesniegts atzinuma saņemšanai, – triju Lietuvā atrodošos teritoriju platība bija norādīta kļūdaini. Tāpēc minētais īstenošanas lēmums ir jāatceļ un pēc apspriešanās ar Biotopu komiteju no jauna jāpieņem trīspadsmitais atjauninātais boreālā bioģeogrāfiskā reģiona Kopienas nozīmes teritoriju saraksts, kurš stāsies spēkā no dienas, kad paziņots par minētā īstenošanas lēmuma atcelšanu.
Uzraudzības zona

In Thessaloniki Regional Unit: — Municipality of Lagada, — Municipality of Volvis. In Serres Regional Unit: — Municipality of Iraklia, — Municipality of Serron, — Municipality of Amfipolis, — Municipality of Emmanouil Pappa, — Municipality of Neas Zichnis.
PADOMES LĒMUMS (ES) 2019/2248

(2019. gada 19. decembris)

par nostāju, kas Eiropas Savienības vārdā jāieņem Apvienotajā komitejā, kura izveidota ar Gaisa transporta nolīgumu starp Kanādu un Eiropas Kopienu un tās dalībvalstīm

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Gaisa transporta nolīgumu starp Kanādu un Eiropas Kopienu un tās dalībvalstīm (“nolīgums”) Savienība noslēdza ar Padomes Lēmumu (ES) 2019/702 (1), un tas stājās spēkā 2019. gada 16. maijā.

(2) Ar nolīguma 17. pantu izveidota Apvienotā komiteja, kuras uzdevums ir sekmēt nolīguma pareizu darbību un īstenošanu.

(3) Nolīguma 17. panta 8. punkts paredz, ka Apvienotajai komitejai ir jāpieņem savs reglaments.

(4) Lai nodrošinātu nolīguma efektīvu īstenošanu, būtu jāpieņem Apvienotās komitejas reglaments.

(5) Tādēļ Savienības nostājas Apvienotajā komitejā pamatā vajadzētu būt pievienotajam Apvienotās komitejas lēmuma projektam,

IR PIEŅĒMUSI ŠO LĒMUMU.

1. pants Nostājas, kas Savienības vārdā ir jāieņem Apvienotā komitejas, kura izveidota ar Gaisa transporta nolīguma starp Kanādu un Eiropas Kopienu un tās dalībvalstīm 17. pantu, pirmajā sēdē attiecībā uz Apvienotās komitejas reglamenta pieņemšanu, pamatā ir Apvienotās komitejas lēmuma projekts, kas pievienots šim lēmumam. Savienības pārstāvji Apvienotajā komitejā var vienoties par nelielām izmaiņām Apvienotās komitejas lēmuma projektā bez jauna Padomes lēmuma.

2. pants Šis lēmums stājas spēkā tā pieņemšanas dienā.

Briselē, 2019. gada 19. decembrī Padomes vārdā – Priekšsēdētāja K. MIKKONEN

(1) Padomes Lēmums (ES) 2019/702 (2019. gada 15. aprīlis) par to, lai Savienības vārdā noslēgtu Gaisa transporta nolīgumu starp Eiropas Kopienu un tās dalībvalstīm, no vienas puses, un Kanādu, no otras puses (OV L 120, 8.5.2019., 1. lpp.).
Norādiet, kādi avoti izmantoti, vācot datus par pa visiem kanāliem savāktajiem EEIA. Ņemiet vērā, ka savākto EEIA daudzums saskaņā ar Direktīvas 2012/19/ES 7. panta 2. punktu ir to EEIA daudzums, a) kas saņemti savākšanas vietās un apstrādes kompleksos; b) kas ir nodoti izplatītājiem; c) ko dalīti ir savākuši ražotāji vai trešās personas, kuras darbojas to vārdā. Konkrēti norādiet, vai ir izveidotas sistēmas, lai turētāji un izplatītāji varētu EEIA nodot atpakaļ vismaz bez maksas, kā to paredz Direktīvas 2012/19/ES 5. pants, un sniedziet informāciju par datiem, ko varat saņemt no šīm sistēmām. ...
Pirmais posms (1. daļa) nodrošina funkcionalitāti, lai no 2017. gada 1. marta līdz 10. punktā minēto projektu īstenošanai (vēlākais līdz 2023. gada 1. decembrim) un 14. punktā minēto projektu īstenošanai (vēlākais līdz 2022. gada 31. decembrim) pakāpeniski saņemtu SMK paredzēto deklarācijas datukopu. Otrais posms atbilst SIT lietojuma kontroles pienākumam, pamatojoties uz nesen ieviesto prasību par deklarācijas datukopu un saskaņošanu ar muitas lēmumu pieņemšanas procesu.

c)

Šā projekta mērķis ir saskaņot procesus muitas lēmuma pieteikumiem, lēmumu pieņemšanai un pārvaldībai, izmantojot standartizāciju un pieprasījumu un lēmumu/atļauju datu elektronisku pārvaldību Savienībā. Projekts attiecas uz valsts un vairāku dalībvalstu lēmumiem, kas paredzēti Kodeksā, un aptver sistēmu komponentus, kas izstrādāti centralizēti Savienības līmenī, un integrāciju ar valstu komponentiem, ja dalībvalstis to ir izvēlējušās. Šī transeiropas sistēma vienkāršo apspriešanos lēmumu pieņemšanas procesā un atļauju izdošanas procesa pārvaldību.

7. SMK projekts Surveillance 3 Šā projekta mērķis ir veikt sistēmas Surveillance 2+ jaunināšanu, lai to pielāgotu tādām SMK prasībām kā standartizēta informācijas apmaiņa, izmantojot elektroniskas datu apstrādes metodes, un tādu funkcionalitāšu izveide, kas nepieciešamas no dalībvalstīm saņemtās uzraudzības pilnās datu kopas apstrādei un analizēšanai. Tāpēc tajā ietvertas plašākas datizraces iespējas un ziņošanas funkcionalitātes, kas būs pieejamas Komisijai un dalībvalstīm. Šā projekta pilnīga īstenošana ir atkarīga no 10. punktā uzskaitītajiem projektiem (vēlākais līdz 2023. gada 1. decembrim) un 14. punktā uzskaitītajiem projektiem (vēlākais līdz 2022. gada 31. decembrim). Dalībvalstīm šīs sistēmas ieviešanas datums jānosaka kā daļa no to valstu plāniem.

Regulas (ES) Nr. 952/2013 6. panta 1. punkts, 16. pants un 56. panta 5. punkts

Tehnisko specifikāciju termiņš = 2016. g. 3. cet.

1.10.2018.
(1)

Padome 2018. gada 19. novembrī pieņēma ES stratēģiju pret nelikumīgiem šaujamieročiem, kājnieku ieročiem un vieglajiem ieročiem (VIKI) un to munīciju (“ES VIKI stratēģija”). ES VIKI stratēģijas mērķis ir noteikt virzienu integrētai, kolektīvai un koordinētai Eiropas darbībai, kuras mērķis ir novērst un ierobežot VIKI un to munīcijas nelikumīgu iegādi no teroristu, noziedznieku un citu neatļautu aktoru puses un veicināt pārskatatbildību un pienākuma apziņu attiecībā uz ieroču likumīgu tirdzniecību.
(1)

Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses (1) (“nolīgums”), Savienības vārdā parakstīja ar Padomes Lēmumu 2009/152/EK (2) un to provizoriski piemēro kopš 2014. gada 4. augusta.
Iebilst pret ģints iekļaušanu I pielikumā, bet piekrist C. erdeleni, C. karu un C. tennenti iekļaušanai I pielikumā un C. stoddartii un C. aspera – II pielikumā.

Šādas trīs sugas (no ģints piecām sugām) atbilst bioloģiskajiem kritērijiem attiecībā uz iekļaušanu I pielikumā: C. karu, C. erdeleni un C. tennentii. II pielikums šķiet piemērotāks C. aspera un C. stoddartii.

Savienība uz vietas izskatīs jebkādu papildu informāciju par ierosināto iekļaušanu sarakstā, ja to iesniegs priekšlikuma iesniedzējs.
4.

Attiecībā uz uzdevumiem, kas minēti Regulas (ES) 2017/745 55. panta 3. punktā, 61. panta 2. punktā, 106. panta 10. punkta a)–f) apakšpunktā, 106. panta 11. punktā un Regulas (ES) 2017/746 50. panta 3. punktā, un iedalīti kategorijās atkarībā no to sarežģītības pakāpes, maksimālais darba dienu skaits norādīts 2. tabulā. 2. tabula Maksimālais darba dienu skaits, par kurām eksperti var saņemt atlīdzību par uzdevumiem, kas minēti Regulas (ES) 2017/745 55. panta 3. punktā, 61. panta 2. punktā, 106. panta 10. punkta a)–f) apakšpunktā, 106. panta 11. punktā un Regulas (ES) 2017/746 50. panta 3. punktā Uzdevuma sarežģītība (orientējoši kritēriji (*2)) Darbojas kā Atlīdzība pilnas dienas ekvivalentos I kategorija – vienkāršs jautājums — atzinums, kura pamatā ir maz datu, dokumentu un literatūras izpētes — bez apspriešanās ar citām zinātniskajām struktūrām — nav pieejama informācija no ieinteresētajām personām, tostarp pacientu organizācijām un veselības aprūpes speciālistiem — uzdevuma veikšanai orientējoši mazāk nekā trīs mēneši Priekšsēdētājs 2 Ziņotājs 3 Līdzziņotājs 3 Pārskatītājs 0,5 Padomdevēji, kas iecelti saskaņā ar šā lēmuma 2. panta 6. punktu 1 II kategorija – sarežģīts jautājums — atzinums, kura pamatā ir ievērojams apjoms datu, dokumentu un literatūras izpētes — atsauksmes, kas jāizskata pēc apspriešanās ar citām zinātniskajām struktūrām, ja tāda notikusi — ir pieejama informācija no ieinteresētajām personām, tostarp pacientu organizācijām un veselības aprūpes speciālistiem — uzdevuma veikšanai orientējoši trīs līdz seši mēneši Priekšsēdētājs 3 Ziņotājs 5 Līdzziņotājs 5 Pārskatītājs 1 Padomdevēji, kas iecelti saskaņā ar šā lēmuma 2. panta 6. punktu 2 III kategorija – ļoti sarežģīts jautājums — atzinums, kura pamatā ir ievērojams apjoms datu, dokumentu un literatūras izpētes — liels skaits atsauksmju, kas jāizskata pēc apspriešanās ar citām zinātniskajām struktūrām, ja tāda notikusi — pieejams liels daudzums informācijas no ieinteresētajām personām, tostarp pacientu organizācijām un veselības aprūpes speciālistiem — uzdevuma veikšanai orientējoši vairāk nekā seši mēneši Priekšsēdētājs 4 Ziņotājs 7 Līdzziņotājs 7 Pārskatītājs 2 Padomdevēji, kas iecelti saskaņā ar šā lēmuma 2. panta 6. punktu 2
(1)

Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (1) (turpmāk “nolīgums”, kura puses turpmāk sauktas “Puses”), kas tika parakstīts 2010. gada 6. oktobrī, Savienība noslēdza ar Padomes Lēmumu (ES) 2015/2169 (2). To piemēro no 2011. gada 1. jūlija (3).
(9)

Tiešā pakļautība konkurencei būtu jāizvērtē, pamatojoties uz dažādiem rādītājiem, no kuriem neviens pats par sevi nav izšķirošs. Viens no kritērijiem, kas būtu jāņem vērā to tirgu sakarā, uz kuriem attiecas šis lēmums, ir galveno operatoru tirgus daļa konkrētajā tirgū. Uz dažādajām darbībām, uz kurām attiecas pieprasījums, attiecas atšķirīgi noteikumi, tāpēc konkurence būtu jāanalizē, ņemot vērā, ka relevantajos tirgos situācija atšķiras.